Gebedsriglyne » Somerstrand Gemeente
Vandag is Biddag vir Opvoeding en Onderwys
Ons dank die Here vir
Die wonderlike prestasies van die leerders in ons gemeente.
Welkome verbetering in groter getal leerders, vanaf 4% tot net meer as 30%, wat voldoen aan die vereistes om verder aan hoëronderwys-instellings te studeer.
Toename in onderskeidings en die verbetering in Wiskunde en Wetenskap.
Vir uitstekende skoolhoofde en onderwysers, dosente, ouers en leerders.
Die ministers van Onderwys en plaaslike onderwys-strukture.
Plaaslike skole, skoolhoofde, beheerliggame, onderwysers, ouers en leerders.
Vir jongmense om die onderwys as roeping te sien
Written by Marlein van Deemter on 09/02/2014 . Posted in Gebedsriglyne
Gebedsflitse 21-27 April 2013
SONDAG – Sê vir die Here dankie vir sy liefde en sorg. Bid dat Sy wil sal geskied in jou lewe en as gesin.
MAANDAG – Bid vir die atlete wat by Boston se marathon beseer is en dié wat familie verloor het in die bomontploffing – en ook vir al die ander mense wat dieselfde week die slagoffers van bomaanvalle reg oor die wêreld was.
DINSDAG – Bid vir Lidmate in die week wat gelei word om vir iemand ‘n seën te wees uit dankbaarheid vir ons gemeente wat vanjaar 30 jaar bestaan.
WOENSDAG – Bid vir Pinkster in Mei. Bid dat Pinkster landswyd van ons land ‘n beter plek sal maak. Bid vir Ds Gys van Schoor wat dit kom hou.
DONDERDAG – Dank die Here vir ons Personeel: Liésl Knipe, Marlein van Deemter, Fred Wilken, Albert Troskie, Huibrie du Toit , Jaco Potgieter en Lazol. Bid ook vir Jan Theron (teologiese kandidaat) wat sy prakties in ons gemeente doen. Bid vir hom vir wysheid en krag.
VRYDAG – Bid vir die predikante en pastore wat die Here geroep het om landswyd Sy woord te verkondig. Bid ook vir ons predikante: Dr Chris van Wyk, Dr Kobus Prinsloo, Ds Rethie van Niekerk, Ds Deon Loots en Wimke Jurgens.
SATERDAG – Dit begin winter raak en koud. Bid vir die straatkinders, bosslapers en mense in plakkerskampe dat hulle hulp sal kry.
Written by Marlein van Deemter on 19/04/2013 . Posted in Gebedsriglyne
Gebedsflitse 20 tot 26 Januarie 2013
SONDAG . Sê vir die Here dankie vir alles wat julle as gesin in die vakansie en met Kerstyd geniet het. Dat julle in die jaar wat voorlê in alles Sy teen-woordigheid sal ervaar.
MAANDAG – Bid dat alles goed sal verloop nou dat die skole begin het , die nuwe outjies gou sal aanpas en die onderwysers met nuwe moed die jaar se onderrig sal aanpak.
DINSDAG – In 2013 bestaan ons gemeente 30 jaar en die orrel 25 jaar. Bid dat alles wat gereël gaan word om dit te vier ‘n fees van dankbaarheid sal wees.
WOENSDAG – Dank die Here vir werkers wat opgehou het met staak en vir onderhandelings waar daar nog gestaak word.
DONDERDAG – Bid vir krag, sterkte en gesondheid vir ons leraars ds Rethie van Niekerk, dr Chris van Wyk. dr Kobus Prinsloo, ds Deon Loots en Wimke Jurgens. Bid vir Lièsl Knipe wat haar been gebreek het, dat dit goed sal herstel.
VRYDAG – Bid dat ons leraars wat voorberei vir Sondag se erediens onder die leiding van die Heilige Gees sal hoor wat die Here vir die gemeente wil sê.(Sit hulle name hier in asb)
SATERDAG – Bid dat lidmate met verwagting na die erediens sal kom om die Here te ontmoet, en vir seën op die Kindertyd en Kategese.
Written by Chris van Wyk on 20/01/2013 . Posted in Gebedsriglyne
Gebedsflitse 9 tot 15 Desember 2012
SONDAG – Gesels en bid saam oor hoe julle Kersfees gaan vier om die wonder van God se liefde vir julle en vir die wêreld te beleef. .
MAANDAG – Bid dat mense wat op reis sal gaan na hulle vakansie bestemming veilig daar sal aankom.
DINSDAG – Dat gesinsbande versterk sal word wanneer familielede in die vakansie meer tyd het om saam deur te bring.
WOENSDAG – Vir die leierskonferensie van die ANC dat die Here se wil sal geskied.
DONDERDAG – Dat pasiënte in die hospitale, bejaardes in Aftreeoorde, haweloses en alleenlopendes ook die teenwoordigheid en vrede van die Here sal beleef.
VRYDAG – Bid vir Ds Rethie van Niekerk en Wimke Jurgens en elke prediker wat voorberei vir Sondag se diens dat hulle sal hoor wat die Here vir mense in die Kerstyd wil sê
SATERDAG – Loof en prys God dat Hy die wêreld so lief gehad het dat Hy sy enigste Seun gegee het , sodat die wat in Hom glo, nie verlore sal gaan nie maar die ewige lewe sal hê.
Written by Chris van Wyk on 07/12/2012 . Posted in Gebedsriglyne
Written by Marlein van Deemter on 07/12/2012 . Posted in Gebedsriglyne